PATVIRTINTA

Sedos Vytauto Mačernio gimnazijos

direktoriaus 2017-09-01 įsakymu Nr.V1-52-1

**MOKINIŲ PAŽINTINĖS, KULTŪRINĖS, MENINĖS, KŪRYBINĖS, SPORTINĖS, PRAKTINĖS VEIKLOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Gimnazijos mokinių pažintinės, kultūrinės, meninės, kūrybinės, sportinės, praktinės (toliau – pažintinė ir kultūrinė veikla) veiklos organizavimo tvarka reglamentuoja tikslingą mokinių pažintinės, kultūrinės, meninės, kūrybinę, sportinės, praktinės veiklos organizavimą.

2. Tvarka parengta vadovaujantis **pradinio, pagrindinio ir vidurinio ugdymo programų bendraisiais ugdymo planais, gimnazijos veiklos planu.**

3. Šiame dokumente vartojami terminai ir sąvokos:

3.1. **Pažintinė, kultūrinė, meninė, kūrybinė, sportinė, praktinė veikla** – viena iš neformaliojo vaikų švietimo formų, skirta skatinti vaikų ir jaunimo tautinį, pilietinį ir kultūrinį ugdymą.

3.2. **Pažintinis objektas –** objektas turintis sociokultūrinę ar meninę vertę.

3.3. **Mokyklos pažintinės veiklos lėšos -** mokyklos moksleivio krepšelio pažintinei veiklai skirtų lėšų dalis.

**II. PAŽINTINĖS, KULTŪRINĖS, MENINĖS, SPORTINĖS VEIKLOS TIKSLAS, UŽDAVINIAI IR PRINCIPAI**

4. Pažintinės ir kultūrinės veiklos tikslas – padėti suvokti savo tautos istorijos, kultūros, gamtos savitumą, puoselėti ir išlaikyti tautinę savimonę.

5. Organizuojant pažintinę ir kultūrinę veiklą keliami šie uždaviniai:

5.1. ugdyti kompetencijas, padėsiančias mokiniui formuotis ir išlaikyti tautinę savimonę;

5.2. skatinti naujas pažinimo formas ir metodus;

5.3. skatinti pamokų organizavimą netradicinėse aplinkose už mokyklos ribų (muziejuose, parodose, gamtoje ir pan.);

5.4. skatinti pažinti savo gyvenamąją vietovę, regioną, šalį, jos papročius bei tradicijas.

6. Organizuojant pažintinę ir kultūrinę veiklą, laikomasi šių principų:

6.1. aktualumo - veikla atitinka pažintinį objektą lankančių mokinių kultūrinę ir socialinę patirtį;

6.2. demokratiškumo – gimnazijos bendruomenė identifikuoja poreikius ir nustato prioritetus;

6.3. prieinamumo – veikla prieinama visiems mokiniams, nepriklausomai nuo jų mokymosi galimybių, rezultatų ir socialinės padėties;

6.4. visuotinumo – lėšos pažintinei veiklai yra skiriamos kiekvienam mokiniui, besimokančiam pagal pagrindinio ir vidurinio ugdymo programas.

7. Siekdama pažintinės veiklos kokybės, veiksmingumo didinimo, savikainos mažinimo, gimnazija gali sudaryti bendradarbiavimo sutartis dėl pažintinės veiklos organizavimo su neformaliojo švietimo, kultūros ir kitomis institucijomis, nevyriausybinėmis organizacijomis.

8. Pažintinė veikla organizuojama pirmiausia išnaudojant teritorijos, kurioje yra gimnazija, teikiamas galimybes, palaipsniui pereinant prie savivaldybės, apskrities ar šalies pažintinių objektų.

**III. PAŽINTINĖS VEIKLOS ORGANIZAVIMAS**

9. Gimnazijoje vykdomai pažintinei ir kultūrinei veiklai organizuoti per mokslo metus skiriama iki 10 mokymosi dienų klasei.

10. Rekomenduojami pažintiniai objektai: muziejai, istorijos, gamtos, geografijos, kultūros paminklai, teatrai, ir šios veiklos formos: ekskursijos, išvykos, kraštotyrinė veikla, spektakliai, parodos, vaikų turizmo renginiai pažintiniais tikslais. Šios veiklos metu vykdoma socialinė veikla, kultūros paveldo, meninės veiklos, profesinio informavimo ir konsultavimo, karjeros planavimo projektai bendradarbiaujant su šalies muziejais, teatrais, bibliotekomis, kultūros centrais ir kitomis įstaigomis.

11. Veikla organizuojama atsižvelgiant į gimnazijoje organizuojamus tradicinius renginius bei gimnazijos metodinių grupių siūlymus, siejama su gimnazijos ugdymo tikslais, mokinių mokymosi poreikiais ir organizuojama gimnazijoje ir už jos ribų.

12. Mokiniai per visus mokslo metus dalyvauja gimnazijos, klasės vadovo ar dalyko mokytojo organizuojamoje pažintinėje ir kultūrinėje veikloje.

13. Mokytojas, organizuojantis pažintinės veiklos renginį, prieš tris dienas mokyklos direktoriui pateikia prašymą vykti į renginį, moksleivių sąrašą (priedas Nr.3) ir programą (priedas Nr.1) tvirtinimui. Programa nerašoma vykstant į olimpiadas, konkursus, sporto varžybas.

14. Mokytojas instruktuoja mokinius pagal saugos ir sveikatos instrukciją (priedas Nr. 4), kurie pasirašo saugos lape (priedas Nr.5).

15. Mokytojas (raštu) informuoja tėvus apie išvykos tikslus, vietą, laiką ir išlaidas (jei tokios yra) bei gauna sutikimą vykti (mokiniams iki 16 m.) bei suteikti pirmąją pagalbą nelaimingo įvykio atveju (priedas Nr.2).

16. Elektroninis dienynas pildomas pagal tos dienos tvarkaraštį:

16.1. Dienyne žymimos datos ir skiltyje „Tema, klasės darbai” parašoma: „Kultūrinė pažintinė veikla. Gimnazijos direktoriaus įsakymas Nr..”, jei į renginį, ekskursiją, išvyką ir pan. vyksta ne mažiau kaip 75% tos klasės mokinių. Tokiu atveju lankomumas nežymimas.

16.2. Jei direktoriaus įsakymu išvyksta mažiau nei 75% klasės mokinių, vyksta planuota pamoka. Mokinių nedalyvavimas pamokose fiksuojamas, jį pateisina klasės auklėtojas direktoriaus įsakymu.

16.3. Į turizmo renginį, ekskursiją, išvyką ar žygį nevykstantys mokiniai privalo būti pamokose, jiems organizuojama ugdomoji veikla pagal numatytą tvarkaraštį. Jei dalyko mokytojas išvykęs su klase, likusiems mokiniams ugdomąją veiklą organizuoja paskirtas pedagogas.

17. Pažintinę ir kultūrinę veiklą vykdantys mokytojai, paskirti direktoriaus įsakymu atsakingais už mokinius, veda saugaus elgesio instruktažus, atsako už mokinių saugumą ir sveikatą pažintinės ir kultūrinės veiklos metu.

**IV. BAIGIAMOSIOS NUOSTATOS**

18. Mokinių pažintinės, kultūrinės, meninės, kūrybinės, sportinės, praktinės veiklos organizavimo tvarka keičiama ar naikinama gimnazijos direktoriaus įsakymu, suderinus Mokytojų taryboje ir Gimnazijos taryboje.

**Priedas Nr. 1**

**SEDOS VYTAUTO MAČERNIO GIMNAZIJOS**

**MOKSLEIVIŲ PAŽINTINĖS VEIKLOS RENGINIO PROGRAMA**

**Renginio pavadinimas ............................................................................................................................................................**

**............................................................................................................................................................**

**Tipas**

**............................................................................................................................................................**

**Mokinių skaičius ir klasė**

**............................................................................................................................................................**

**Vykdymo laikas ............................................................................................................................................................**

**Vadovas (ai) ............................................................................................................................................................ ............................................................................................................................................................**

**Renginio tikslai ...........................................................................................................................................................**

**............................................................................................................................................................**

**............................................................................................................................................................**

**............................................................................................................................................................**

**Kelionės maršrutas ............................................................................................................................................................**

**............................................................................................................................................................**

**............................................................................................................................................................**

**Išvykimo laikas ............................................................................................................................................................**

**Atvykimo laikas ............................................................................................................................................................**

**Nakvynės vieta ............................................................................................................................................................**

**Grįžimo laikas ............................................................................................................................................................**

**Saugumo priemonės (jei būtinos)**

**...........................................................................................................................................................**

**............................................................................................................................................................**

**............................................................................................................................................................**

**Vadovo (ų) parašas, vardas, pavardė .............................................................................................................................................................**

**............................................................................................................................................................**

**.............................................................................................................................................................**

 **Priedas Nr. 2**

**Tėvų (globėjų) sutikimas**

Aš, ......................................................................................................................, sutinku, kad mano

sūnus (dukra)......................................................................................................................................

20...........m...................................mėn...........d

vyktų į................................................................................................................................................

...........................................................................................................................................................

...........................................................................................................................................................

Sutinku, kad, esant reikalui, mano vaikui būtų suteikta medicinos pagalba.

Patvirtinu, kad neturėsiu pretenzijų mokytojui ir gimnazijai, jei įvyks nelaimingas atsitikimas ne dėl mokytojo kaltės.

 ................................... .......................................................

 (parašas) (vardas, pavardė)

 **Priedas Nr.4**

**MOKINIŲ, VYKSTANČIŲ Į.....................,**

**SAUGOS IR SVEIKATOS INSTRUKCIJA**

**1. BENDROJI DALIS**

1.1. Patvirtinta instrukcija – (toliau Instrukcija) yra norminis gimnazijos dokumentas, nusakantis mokiniams jų veiklos, elgesio, sveikatos, saugumo ir gamtos saugojimo reikalavimus pažintinės kultūrinės veiklos metu;

1.2. instrukcija nusako su mokinių veikla susijusius pavojus ir reikalauja griežtai laikytis saugos priemonių, mokinio elgesio taisyklių ir etiketo reikalavimų kiekviename renginio (išvykos) etape;

1.3. mokiniui, supažindintam pasirašytinai su šia instrukcija ir pažeidusiam šios instrukcijos reikalavimus, taikoma drausminė ir administracinė atsakomybė pagal mokyklos nustatytą tvarką.

**2. GALIMI RIZIKOS VEIKSNIAI IŠVYKUS UŽ MOKYKLOS RIBŲ, RENGINIO METU, SAUGOS PRIEMONĖS NUO JŲ POVEIKIO**

2.1. Neatsargus elgesys, galintis sukelti eismo įvykį, einant per gatvę, neteisingai išlipant iš transporto priemonės. Saugos priemonė- laikytis saugaus eismo taisyklių ir etiketo reikalavimų gatvėje, klausyti vadovo nurodymų. Nuolatinis stebėjimas;

2.2. traumos ir sužalojimai dėl auto įvykio. Saugos priemonės - instruktažas apie saugų elgesį gatvėje ir transporte. Nuolatinis vadovo stebėjimas;

2.3. traumos ir sužalojimai ne dėl autoįvykio. Saugos priemonė - instruktažas apie aplinkosaugos, priešgaisrinės saugos reikalavimus, saugų elgesį gatvėje, kelyje. Nuolatinis vadovo stebėjimas;

2.4. vaiko skendimas. Saugos priemonė - laikytis maudymosi taisyklių, be mokytojo leidimo neiti į vandenį, nesimaudyti nepažymėtoje maudymuisi vietoje, turėti gelbėjimosi liemenes;

2.5. saulės nudegimai. Saugos priemonė - laikytis deginimuisi nustatytos aprangos reikalavimų: dėvėti kepuraitę ar skarutę, nesideginti saulėje po 11 valandos;

2.6. vabzdžių įgėlimas, erkės. Saugos priemonė - pasirūpinti priemonėmis nuo erkių ir vabzdžių įgėlimų.

**3. VEIKSMAI IŠVYKUS UŽ MOKYKLOS RIBŲ**

3.1. Mokiniai griežtai laikosi renginio vadovo nurodymų (nepalieka grupės be vadovo leidimo, apie savo savijautos pakitimus, traumas nedelsiant praneša vadovui) ir nurodytų saugos reikalavimų;

3.2. mokiniai turi neatsiskirti nuo grupės, jeigu renginio metu yra būtinybė išeiti būtina informuoti turizmo renginio vadovą;

3.3. draudžiama vartoti alkoholinius, energetinius gėrimus ir kitas psichiką veikiančias medžiagas.

**3.4. Renginio dalyvių elgesys muziejuose ir parodose:**

3.4.1. muziejuose ir parodose kiekvienas dalyvis privalo saugoti eksponatus, neliesti jų rankomis, vaikščioti atsargiai, nekliudyti eksponatų, klausytis ekskursijos vadovo nurodymų ir jų pasakojimo apie vieną ar kitą eksponatą;

3.4.2. negražu ir neetiška garsiai kalbėtis ir juoktis parodų salėse;

3.4.3. nemandagu eksponatus peržiūrėti skubotai, tarsi praeinant pro šalį;

3.4.4. nemandagu reikšti nepasitenkinimą meno kūriniais, eksponatais, garsiai reikšti savo nuomonę;

3.4.5. garsiomis kalbomis ir pastabomis negalima blaškyti kitų dėmesio ir trukdyti gidui, ekskursijos vadovui.

**3.5 Saugus elgesys transporte (automobilyje, autobuse, traukinyje ir kt.):**

3.5.1. tvarkingai įlipti ir išlipti iš transporto priemonės tik transporto priemonei visiškai sustojus;

3.5.2. tvarkingai susėsti ir sėdėti transporto priemonėje;

3.5.3. draudžiama iškišti rankas, persisverti pro važiuojančios transporto priemonės langą, važiuojant atidarinėti duris, išlipus iš transporto priemonės, iškart bėgti per gatvę;

3.5.4. nešiukšlinti transporto priemonėje, šiukšlių nemesti pro transporto priemonės;

3.5.5. klausyti vairuotojo ir lydinčių asmenų nurodymų;

3.5.6. atsargiai pereiti gatvę išlipus.

**3.6. Saugus elgesys gatvėje:**

3.6.1. pėstieji privalo eiti šaligatviais arba pėsčiųjų takais dešine puse, o ten, kur jų nėra, - kelkraščiu. Jeigu šaligatvio, pėsčiųjų tako, kelkraščio nėra arba jais eiti negalima, leidžiama eiti viena eile važiuojamosios dalies pakraščiu;

3.6.2. kelkraščiu arba važiuojamosios dalies pakraščiu einantys pėstieji turi eiti prieš transporto priemonių važiavimo kryptį;

3.6.3. į kitą važiuojamosios dalies pusę pėstieji privalo eiti tik pėsčiųjų (taip pat požeminėmis ir esančiomis virš kelio) perėjomis, o kur jų nėra - sankryžose pagal šaligatvių arba kelkraščių liniją. Kai matomumo zonoje perėjos ar sankryžos nėra, leidžiama eiti per kelią stačiu kampu į abi puses gerai apžvelgiamose vietose, tačiau tik įsitikinus, kad eiti saugu;

3.6.4. nespėjusieji pereiti važiuojamosios dalies turi stovėti saugumo salelėje arba ant paženklintos ar įsivaizduojamos linijos, skiriančios priešingų krypčių transporto srautus. Baigti eiti per kelią galima tik įsitikinus, kad eiti saugu;

3.6.5. artėjant specialiajai transporto priemonei su įjungtais mėlynais ir raudonais (arba tik mėlynais) žybčiojančiais švyturėliais ir specialiais garso signalais, pėstieji neturi pradėti eiti per važiuojamąją dalį, o esantys važiuojamojoje dalyje privalo nedelsdami iš jos pasitraukti;

3.6.6. laikytis saugaus eismo taisyklių;

3.6.7. neatsilikti nuo grupės.

3.7. Saugus elgesys įstaigoje:

3.7.1. nesistumdyti einant pro įstaigos duris;

3.7.2. atidžiai klausytis vadovo instrukcijų ir pasakojimo;

3.7.3. netrukdyti įstaigos dirbantiesiems;

3.7.4. neliesti įstaigoje esančių įrenginių ir technikos;

3.7.5. neatsilikti nuo grupės.

**3.8. Saugus elgesys prie vandens telkinių:**

3.8.1. maudymosi plotą privalo žinoti visi besimaudantieji;

 3.8.2. maudytis tik leidus vadovui ir jam stebint;

3.8.3. vienu metu maudytis gali ne daugiau kaip 8 vaikai;

3.8.4. maudymosi metu draudžiama be reikalo šūkauti, nes šauksmas yra pagalbos prašymo signalas; 3.8.5 . laikytis saugaus maudymosi taisyklių;

3.8.6 . tvarkingai ir kultūringai elgtis ant kranto.

**3.9. Saugus elgesys miške ir parke:**

 3.9.1. tvarkingai ir kultūringai elgtis;

3.9.2. kurti laužus tik tam skirtose vietose ir tik leidus vadovui;

3.9.3. nežaisti su degtukais;

3.9.4. nelaužyti medžių, neskinti globojamų augalų, nepažeisti gamtosaugos įstatymų;

3.9.5. atidžiai klausytis vadovo instrukcijų ir pasakojimo;

3.9.6. saugotis erkių: naudoti priemones, skirtas erkėms atbaidyti, apsirengti šviesiais drabužiais. Jei įgėlė bitė, uodas ar kitas vabzdys, kreiptis į renginio vadovą

3.9.7. nesiartinti prie miško gyvūnų, neerzinti jų.

**3.10. Saugus elgesys edukaciniuose užsiėmimuose:**

3.10.1. atidžiai klausyti vadovo instrukcijų;

3.10.2. saugiai dirbti su įrankiais, naudoti juos pagal paskirtį;

3.10.3. darbą užbaigus, įrankius sutvarkyti.

3.11. Saugus elgesys žygiuose dviračiais:

3.11.1. važiuoti keliais dviračiu leidžiama ne jaunesniems kaip 14 metų asmenims, o išklausiusiems atitinkamą mokymo kursą ir turintiems mokymo įstaigos išduotą pažymėjimą, – ne jaunesniems kaip 12 metų asmenims. Gyvenamojoje zonoje dviračių vairuotojų amžius neribojamas;

3.11.2. važiuoti vienas paskui kitą;

3.11.3. jei tik įmanoma, turi važiuoti dviračių taku, o kur tokių takų nėra, leidžiama važiuoti viena eile važiuojamosios dalies kraštine dešine juosta kuo arčiau jos dešiniojo krašto; turi pasirinkti saugų greitį, atsižvelgdami į aplinkos sąlygas, asmeninius važiavimo įgūdžius ir dviračio būklę;

3.11.4. privalo laikytis saugaus atstumo iki važiuojančiojo prieš juos (stabdymo kelias); jei eismas intensyvus ir reikia pasukti į kairę, apsisukti ar pervažiuoti į kitą kelio pusę, dviračio vairuotojas turi nulipti ir kirsti važiuojamąją dalį vesdamas dviratį, nesudarydamas kliūties kitoms transporto priemonėms;

3.11.5. dviračio vairuotojui leidžiama važiuoti keliu tik tvarkingą stabdį ir garso signalą turinčiu dviračiu. Dviračio gale turi būti raudonas šviesos atšvaitas, iš abiejų šonų – oranžiniai šviesos atšvaitai arba kiti šviesą atspindintys elementai, pritvirtinti prie ratų stipinų. Važiuojant keliu tamsiuoju paros metu arba esant blogam matomumui, dviračio priekyje turi degti baltos šviesos žibintas, o dviračio gale – raudonos šviesos žibintas, dviračio vairuotojas privalo dėvėti šviesą atspindinčią liemenę arba būti prie drabužių kitiems eismo dalyviams matomoje vietoje prisisegęs šviesą atspindinčius elementus. Dviračio vairuotojai (keleiviai) iki 18 metų, važiuodami (vežami) keliu, privalo būti užsidėję ir užsisegę dviratininko šalmą. Kitiems vyresniems kaip 18 metų asmenims, dviračiu važiuojantiems keliu, rekomenduojama būti užsidėjus ir užsisegus dviratininko šalmą;

3.11.6. jeigu eismas intensyvus ir reikia pasukti į kairę, apsisukti ar pervažiuoti į kitą kelio pusę, dviračio vairuotojas turi nulipti ir kirsti važiuojamąją dalį vesdamas dviratį, nesudarydamas kliūties kitoms transporto priemonėms;

3.11.7. važiuojamosios dalies pakraštyje pažymėtu dviračių taku, kuris nuo gretimos eismo juostos nėra atskirtas veja, borteliu, atitvarais ir panašiai, dviračio vairuotojui leidžiama važiuoti tik ta pačia kryptimi, kuria vyksta eismas gretima eismo juosta;

3.11.8. dviračių taku dviračio vairuotojas privalo važiuoti kuo arčiau tako (jiems skirtos tako dalies) dešiniojo krašto. Jeigu pėsčiųjų ir dviračių eismui skirtame take ar šaligatvyje važiuojamosios dalies ženklinimo linijomis (baltu dviračio simboliu) yra paženklinta dviračių eismui skirta tako (šaligatvio) dalis, dviračio vairuotojas privalo važiuoti tik ja ir kuo arčiau jos dešiniojo krašto. Dviračių vairuotojai privalo nesukelti pavojaus pėstiesiems;

**3.12. Saugus elgesys sporto renginių (varžybų) metu:**

3.12.1. sporto renginių metu visi dalyviai turi būti pratybų vietoje;

3.12.2. dalyviai privalo klausyti visų renginį organizuojančio vadovo nurodymų;

3.12.3. renginio vietoje laikytis saugaus elgesio taisyklių: nelaipioti stadione esančiais įrengimais, naudoti sportinį inventorių tik pagal paskirtį, dėvėti sportinę aprangą.

**4.VEIKSMAI PO RENGINIO**

4.1. Mokiniai po renginio (išvykos) turi grįžti į mokyklą lydimi turizmo renginio vadovo;

4.2. mokyklos vadovai ir tėvai informuojami apie pažeidėjus, incidentus, nelaimingus atsitikimus, traumas.

 Instrukciją parengė ................................. ..............................................

**Priedas Nr.5**

**SEDOS VYTAUTO MAČERNIO GIMNAZIJA**

**SAUGOS INSTRUKTAŽO LAPAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Įsakymo data ir Nr. | Instruktuojamojo asmens (vadovo, pavaduotojo) vardas, pavardė | Profesija, pareigos | Data | Trumpas instruktažo turinys | Instruktažo vykdytojo pareigos, vardas, pavardė | Instruktažo vykdytojo parašas | Instruktuoto asmens parašas |
|   |   |   |   |   |   |   |   |
|  |  |  |  |  |  |  |  |
|  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_